בס"ד

**ויקרא פרק ד' – ה'**

**החטאת מתחלקת לשני סוגי קרבנות:**

1. חטאת פנימית.
2. חטאת חיצונית.

**ישנם שני הבדלים בין חטאת פנימית לחטאת חיצונית.**

1. דם החטאת החיצונית נזרק על המזבח החיצון, ואילו חטאת הפנימית נזרק דמה על הפרוכת ועל המזבח הפנימי.
2. בחטאת חיצונית הבשר הולך לכהנים, ואילו בחטאת הפנימית הבשר נשרף.

**סוגי החטאת**

 (פסוקים ג' – יב')

**א.** **פר כהן משוח** כהן גדול שהורה לעצמו היתר על עבירה שזדונה בכרת, כגון: שהורה היתר על בשר שאינו כשר. מביא חטאת פנימית – פר תמים.

 (פסוקים יג' – כא')

**ב.** **פר העלם דבר של צבור** – הבית דין (שהם הסנהדרין הגדולה) הורו בטעות על עבירה שזדונה כרת - שהוא מותר, כגון: הורו על בשר טרף שהוא כשר וכל הקהל אכל את הבשר הזה, הקהל מביא חטאת פנימית – פר תמים.

* מי זה קהל?

**ר' מאיר** – הסנהדרין. **ר' יהודה** – כל שבט **ר' שמעון** הסנהדרין וכל שבט.

(פסוקים כב' – כו')

**ג.** **שעיר נשיא** – הנשיא שבישראל חטא בשוגג (בדבר שזדונו כרת) ונודע לו שחטא, מביא חטאת חיצונה – שעיר עזים זכר תמים.

(פסוקים כז' – לה')

**ד.** **חטאת יחיד** – כל אדם מישראל שחטא בשוגג בלאו שזדונו כרת, כגון: אכל בשוגג מאכלות אסורות – מביא שעירת עזים נקבה תמימה, או כבשה נקבה תמימה.

(פרק ה' פסוקים א' – יד')

**ה. קרבן עולה ויורד** מביאים על עבירות אלו: שבועת העדות, כגון: ראה את ראובן שהלוה ממון לשמעון או ידע שהלוה לו, ואינו רוצה להעיד ונשבע לשקר שלא ראה או אינו יודע על העדות. טומאת מקדש וקדשיו – כגון: אדם שנטמא ושכח שהוא טמא, או שבכלל לא ידע שהוא נטמא, ונכנס בשוגג למקדש ואכל קדשים בטמאתו ואחר כך נזכר שהוא טמא. שבועת ביטוי. – כגון: נשבע שלא יאכל או יישן, ושכח ואכל או ישן.

**אם הוא אדם עשיר** -מביא כבשה או שעירת עזים (כמו חטאת יחיד)

**אם אין לו מספיק כסף לבהמה** – מביא שני תורים או שני בני יונה, אחד לעולה ואחד לחטאת.

**אם אין לו מספיק כסף לעופות** – מביא מנחת סולת חיטים.

**🞜🞜🞜**